[{"text_idx": "#000004", "text": "Dyma pam yr oedd 5000 (3000-8000 yn dibynnu ar y ffynhonnell) yn gwylio Edward H Dafis yn yr Eisteddfod fis Awst. Wrth gwrs, mae gan bawb hawl i edmygu eu caneuon, ond peidiwch ag esgus fod eu cerddoriaeth yn berthnasol yn awr na\u2019u bod nhw erioed wedi bod yn offerynwyr na chyfansoddwyr arbennig o safonol. Yna oherwydd yr hiraeth oedd nifer fawr; a\u2019r peth trist yw bod nifer o\u2019r rhai hyn wedi pasio\u2019r hiraeth ymlaen i\u2019w plant. Dyna lle \u2018roedd bandiau ag artistiaid ym Maes B yn chwarae i gynulleidfa o wyth o bobl, a\u2019n pobl ifanc \u2013 achubwyr yr iaith \u2013 yn gwylio hen ddyn yn canu o gopi. Petai\u2019r digwyddiad yn un ynysig mewn si\u0302n fywiog, hunan-gynhaoliol, buasai\u2019n ddigwyddiad positif, ond mae gweld cynifer o bobl ifanc, a thrwch diwylliant iaith Gymraeg Cymru yn pentyru i ail-fyw gorffennol na fu, yn dorcalonnus. Pa ots os yw gigiau y dyddiau yma\u2019n debyg i gigiau\u2019r 70au? Dyw technoleg ddim yr un peth, dyw ein cyfryngau ddim yr un peth, a dyw pobl ifanc yn sicr ddim yr un peth. Mae\u2019n hen bryd i\u2019r hen ffordd Gymreig o weld ein diwylliant i newid."}, {"text_idx": "#000005", "text": "Ar ben arall y sbectrwm mae bandiau ifanc, di-brofiad sy\u2019n ysu i gael eu caneuon wedi eu clywed. Roedd yn ddiddorol i mi ddechrau sgwrsio gydag ambell i fand dros Twitter yn ddiweddar am effaith y cyfryngau ar y si\u0302n Gymraeg, a darganfod bod nifer ohonynt yn cwyno am nad oeddent yn cael sylw ar Radio Cymru. Eto, mae ein diwylliant Cymraeg wedi mynnu mai Radio Cymru YW diwylliant; mai yma yn unig y mae\u2019r pethau da yn digwydd; yma yn unig y cewch glod sydd werth unrhywbeth; yma y mae pob band gwerth ei halen yn cyrraedd. Ro\u0302l gorsaf radio mewn diwylliant bychan yw i ddarlunio diwylliant i gynulleidfa ehagach. Nid eu rol nhw yw i greu a hyrwyddo\u2019r gerddoriaeth, ond yn hytrach, i ddefnyddio digwyddiadau fel dechreubwynt i\u2019w gwaith. Gellir dadlau a ydynt yn gwneud hyn yn effeithiol ai peidio, ond cefais fraw clywed y bandiau ifanc yma\u2019n cwyno nad oeddent ar y radio. Yn amlwg, mae angen dechreubwynt, ac mae gigiau\u2019n cael eu cynnal dros Gymru (yn achlysurol), ond os mai llafur cariad yw eu cerddoriaeth, dylai chwarae i gynulleidfa ddim bod yn broblem. O safbwynt trefnydd gigiau, dwi\u2019n teimlo mai arna i y mae\u2019r cyfrifoldeb i gynnwys bandiau ifanc, addawol ar y line-up yn hytrach na swyddogaeth gorsaf radio. Yr hyn sy\u2019n ofid ydy nad ydy Radio Cymru na rhai o gyfryngau arall amlwg Cymru wastad yn gwrando ar yr hyn sydd yn digwydd ar y gwaelod. Yn amlwg, y gigiau sy\u2019n dod yn gyntaf ac airplay wedi hynny gyda nifer o gamau yn y canol, ac ar adegau, mae\u2019n rhaid i fandiau ac artistiaid aberthu rhywfaint i gael y gigiau cynnar ac i roi eu sw\u0302n eu hunain allan i\u2019w glywed. Mae\u2019n help os oes gyda nhw sw\u0302n unigryw y mae pobl yn awchu i\u2019w glywed. Ro\u0302l Radio Cymru, cwmni\u0308au teledu a\u2019r wasg yw i gofnodi\u2019r digwyddiadau diwylliannol yma. I gynulleidfa ehangach, mae\u2019n weithred holl-bwysig ond yn cael ei anghofio\u2019n rhy aml."}, {"text_idx": "#000006", "text": "Ta waeth, y noson honno roedd pedwar band go ifanc yn chwarae mewn pentref go fach mewn sir go amherthnasol i neuadd llawn o bobl ifanc nad sy\u2019n rhan o\u2019r brif ffrwd Gymreig gan amlaf. Yma mae diwylliant. Yma mae\u2019r Gymru fodern. Anghofiwch Dryweryn, anghofiwch Edward H, Ni Yw yr Haul."}, {"text_idx": "#000008", "text": "Chwoant yn cyhoeddi amserlen llawn ar gyfer gw\u0302yl Cymru-Llydaw yng Nghaerdydd"}, {"text_idx": "#000018", "text": "Dinas y digwyddiadau - dinas di enaid"}, {"text_idx": "#000019", "text": "Cynlluniau gwenwynig canol Caerdydd: mae dinas well yn bosibl"}]